lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de oc en es lv lv lv lv lv lv lv lv lv lv lv lv lv lv lv lv lv lv lv es lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Balstvakcīnu pret Covid-19 rekomendē veikt pirms plašas saslimšanas sākuma rudenī – ZZ.lv
Vārda dienas svin: Elza, Ilizana
Lai izvairītos no smagas saslimšanas ar Covid-19, iedzīvotājiem balstvakcināciju vajadzētu veikt pirms plašas saslimšanas sākuma rudenī, rekomendē mediķi.
Arī Latvijā notiek pāreja uz vienas sezonālās baltvakcinācijas pret Covid-19 principu – līdzīgi kā ar gripas vakcīnu, kuru noteiktām iedzīvotāju grupām rekomendē veikt, pirms sākas plašāka saslimšana, piektdien Slimību profilakses un kontroles centra (SPKC) un Nacionālais veselības dienesta (NVD) organizētajā preses konferencē informēja Imunizācijas valsts padomes loceklis un ģimenes ārsts Ainis Dzalbs.
Līdzīgs princips attiecībā uz vakcinēšanos pret Covid-19 tiek rekomendēts gan Latvijā, gan arī citās, tostarp lielākajās un attīstītākajās valstīs, norādīja Dzalbs.
Pēc speciālista teiktā, Imunizācijas valsts padome ir intensīvi sekojusi līdzi pētījumiem par Covid-19, jaunumiem par vakcīnām, kā arī citu valstu pieredzei. Padome ir noformējusi tās ieskatā labākās rekomendācijas valstij, ko iesaka realizēt politikas veidotājiem.
Saturs turpināsies pēc reklāmas.
Balstoties uz pašlaik pieejamo zinātnisko informāciju, iepriekšējo pieredzi un citu valstu pieredzi, vakcinācija pret Covid-19 joprojām ir efektīvākais un drošākais veids, kā novērst smagu slimības gaitu, līdz minimumam samazināt hospitalizācijas un nāves risku, kā arī būtiski samazināt veselības aprūpes sistēmas pārslodzi, tai skaitā arī primārajai veselības aprūpei, uzsvēra Dzalbs.
Kā norādīja Imunizācijas valsts padomes pārstāvis, lielākās valstis, piemēram, ASV, ik mēnesi apkopo datus un salīdzina smagas slimības gaitu un mirstību vakcinēto un nevakcinēto iedzīvotāju vidū. Arī šobrīd, kaut arī šķiet, ka ar Covid-19 omikrona variantu saslimšana ir vieglāka, nevakcinētajiem iedzīvotājiem risks slimot smagi un nomirt ir desmit reizes lielāks, sacīja Dzalbs.
Kā skaidroja speciālists, turpmāk par oriģinālajām vakcīnām tiks dēvētas pašlaik pieejamās vakcīnas, bet par pielāgotajām vakcīnām – šai sezonai specifiski papildinātās vakcīnas, piemēram, bivalentās vakcīnas, kas šosezon būs piemērotas oikrona variantiem.
Saturs turpināsies pēc reklāmas.
Bivalentās vakcīnas ir tādas, kuru sastāvā ir antigēns pret diviem vīrusa tipiem – pret klasisko un pret omikrona variantu, norādīja Imunizācijas valsts padomes pārstāvis. Tādā veidā, kā liecina pētījumi, tiek garantēta ievērojami lielāka aizsardzība pret Covid-19 kopumā. Spriežot pēc laboratoriju datiem, kā atzīmēja Dzalbs, antivielu sintēze, kas ir specifiska omikrona variantam, ir astoņas reizes izteiktāka nekā tad, ja tiek lietotas oriģinālās vakcīnas.
Absolūtajam iedzīvotāju vairākumam kopš pēdējās vakcīnas saņemšanas ir pagājuši vismaz seši mēneši, kas ir rekomendētais revakcinācijas laiks, norādīja speciālists, sakot, ka tas nozīmē, ka lielākajai sabiedrības daļai šoruden būs nepieciešama balstvakcinācija.
Kā atzīmēja Dzalbs, pārslimošana nevar būt pielīdzināma vienai vakcīnas devai, jo tā nodrošina īslaicīgu imunitāti – līdz 60 dienām. Turklāt imunitāte, kas izveidojas pārslimošanas rezultātā, ir tipiska vienam slimības tipam un nesniedz tik plašu aizsardzību kā vakcīna, minēja padomes pārstāvis.
Saturs turpināsies pēc reklāmas.
Tiem iedzīvotājiem, kuri ir nesen pārslimojuši Covid-19, tiek rekomendēts jau pēc mēneša saņemt vakcīnu. Arī nesen pārslimojušajiem ir dokumentēta papildu aizsardzība pret slimību, un, kombinējot pārslimošanas imunitāti ar vakcināciju, iespējams, varētu iegūt efektīvāko imunitāti, pieļāva speciālists.
Šoruden un arī turpmāk vakcīnu pret Covid-19 varēs saņemt kopā ar citām vakcīnām – pret gripu, ērču encifalītu, stinguma krampjiem un citām slimībām, atzīmēja Imunizācijas valsts padomes loceklis. Tāpat iespējama būs heterologā vakcinācija – ja iepriekš ir saņemta citu ražotāju vakcīna, turpmāk varēs vakcinēties arī ar jaunajām vakcīnām. Pēc Dzalba teiktā, heterologā vakcinācija nodrošina labu un atsevišķos gadījumos pat pārāku aizsardzību pret slimību. Pielāgoto vakcīnu ražotāji ir “Moderna” un “Pfizer”.
Pielāgotās vakcīnas ir plānotas bērniem no 12 gadu vecuma, bet jaunākiem – no 5 līdz 11 gadu vecuma – ir piemērotas oriģinālās vakcīnas.
Saturs turpināsies pēc reklāmas.
Kā norādīja Dzalbs, vakcinēšanās ir rekomendēta visām iedzīvotāju grupām, neatkarīgi no blakusslimībām, jo ieguvums no vakcinācijas ir visiem, taču svarīgākais būtu pēc iespējas ātrāk nodrošināt vakcināciju tiem iedzīvotājiem, kuriem ir vidēji smaga un smaga imūnsupresija, piemēram, onkoloģijas slimniekiem un orgānu transplantācijas pacientiem. Īpaši vakcīnas tiek rekomendēts saņemt arī sociālo aprūpes centru iemītniekiem un darbiniekiem, iedzīvotājiem no 65 gadu vecuma, pacientiem ar hroniskām saslimšanām, kā arī veselības aprūpes darbiniekiem.
Covid -19 Latvijas ziņas Vakcinācija
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Aicina sievietes pieteikties “Riga TechGirls” mentorprogrammai IT nozarē
Iezīmējas potenciālais 14.Saeimas sastāvs
Jelgavā Saeimas vēlēšanās visvairāk balsu savākusi JV
Nākamnedēļ gaidāms stiprs ziemeļu vējš, ko nomainīs siltāks rietumu vējš
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.